19. 11. 84 De Europæiske Fællesskabers Tidende Nr. C 307/21 
— at bekæmpe illoyal konkurrence fra visse tredjelande 
med hensyn til skibsfart; 
— med hensyn til Regionalfonden: at forstærke bestræ­
belserne på bedre udnyttelse af den kvotefrie afdeling i 
de regioner, som er ramt af skibsværftskrisen; 
— i forbindelse med revision af Socialfonden: at fastsæt­
te specifikke foranstaltninger, såsom førtidspensione­
ring; 
— at sætte skub i forskning og udvikling inden for 
værftssektoren på EF-plan. 
4. Endvidere er det vigtigt i en kommende udtalelse at 
få undersøgt, hvorledes en international EF-skibsfartspo-
litik kan blive til gavn for skibsbygningsindustrien i EF via 
indgåelse af internationale skibsfartsaftaler med tredje­
lande, i hvilken forbindelse EF-landene bør stå sammen 
og udnytte hele deres forhandlingsvægt. 
Foregår befragtningen i fri konkurrence, vil efterspørgs­
len efter skibstransport blive stimuleret, hvilket igen vil 
resultere i efterspørgsel efter nye skibe. EF må derfor snarest muligt sætte hårdt ind på at 
tilvejebringe en fælles EF-holdning for at få fastlagt en 
»strategisk dimension,« for EF's skibsbygningsindustri 
som sådan; det »strategiske« går dels på søfarten og 
flåden i dette så betydningsfulde økonomiske område og 
dels på samtlige de fordele, som integrering kan medføre 
(afledte erhverv, forskning), så det bliver muligt at 
udnytte en industriel dimension, som forlængst er gået 
tabt på nationalt plan. 
Fastlæggelsen af et »eksistensminimum« vil blandt andet 
være en forudsætning for en effektiv international aktion i 
retning af koordinerede markedsregler og et afgørende 
incitament for regeringerne og industrien i forbindelse 
med en rationalisering inden for sektoren. 
5. Udvalget fastholder sin støtte til direktivforslaget, 
men finder det overordentligt vigtigt, at der snarest 
udarbejdes og vedtages præcise retningslinjer, så der kan 
udformes en række - hensigtsmæssigt koordinerede -
foranstaltninger, der kan danne grundlag for en global 
politik for sektoren. 
Bruxelles, den 26. september 1984. 
Francis CEYRAC 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om benævnelserne for mælk og mejeri­
produkter i forbindelse med afsætning 
(84/C 307/08) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 111 af 26. april 1984, side 7. 
A. UDTALELSENS JURIDISKE GRUNDLAG 
Rådet for De europæiske Fællesskaber besluttede den 13. april 1984 under henvisning til 
EØF-traktatens artikel 43 og 198 at anmode om Det økonomiske og sociale Udvalgs udtalelse 
om det nævnte emne. 
Procedure 
Det forberedende arbejde henvistes til Udvalgets landbrugsafdeling, som udpegede Michael 
P. Strauss til ordfører. Afdelingen vedtog sin udtalelse den 6. september 1984. 
Nr. C 307/22 De Europæiske Fællesskabers Tidende 19. 11. 84 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling den 26. og 
27. september 1984, mødet den 26. september, med 56 stemmer for og 11 stemmer imod, mens 
6 stemte hverken for eller imod, følgende udtalelse: 
Udvalget tilslutter sig Kommissionens forslag. Det mener 
imidlertid, at disse forslag kun bør være et første skridt 
henimod indførelse af bestemmelser vedrørende fremstil­
ling, sammensætning, kvalitet, pakning og reklame for 
mælk og mejeriprodukter samt imitations- og substitu-
tionsprodukter. 
Udvalget er enig med Kommissionen i, at »industrien ofte 
har været i stand til at give en præsentationsmåde, der kan 
vildlede forbrugeren. Det er derfor absolut nødvendigt at 
vedtage EF-regler med henblik på en niere præcis defini­
tion af sammensætning, ingredienser og kvalitet i forbin­
delse med de produkter, der har eneret på de traditionelle 
betegnelser for mælk og heraf afledte produkter«. Udval­
get mener, at det er nødvendigt at indføre benævnelser, 
der sætter forbrugeren i stand til klart at skelne mellem 
ægte mejeriprodukter og substitutionsprodukter. Dog 
finder Udvalget også, at definitionen på mejeriprodukter­
ne ikke bør være så restriktiv, at den forhindrer mejerier­
ne i at tilpasse sig til teknologiske ændringer og markeds­
krav, hvis der ikke samtidig indføres tilsvarende restrik­
tioner, for så vidt angår fremstilling af substitutions- og 
imitationsprodukter. 
Udvalget mener, at forslaget til forordning indebærer en 
ganske betydelig forbrugerbeskyttelse. 
Udvalget konstaterer, at den foreslåede forordning skulle 
være trådt i kraft den 1. maj 1984. Det ser nu ikke ud til, 
at den kan træde i kraft før 1. januar 1985. Det henstilles, 
at forordningen indføres så hurtigt som muligt. 
Udvalget frygter, at det mindsteindhold af fedt, der 
opereres med i definitionerne af visse mejeriprodukter, 
kan medføre en forringet standard i forhold til den 
nuværende situation, hvor der gælder mere strikse natio­
nale normer. Det foreslås derfor, at dette spørgsmål 
undersøges nærmere for at få klarlagt, hvorledes en sådan 
kvalitetsforringelse kan undgås. 
Vedtagelsen af den foreslåede forordning kan være et 
skridt henimod en harmonisering af normerne for sam­
mensætningen af de mælke- og mejeriprodukter, der 
markedsføres i de forskellige medlemsstater. Selv om en 
øget harmonisering er ønskelig, er det vigtigt, at man 
bevarer de regionale varianter af mejeriprodukter, for­
brugeren i dag tilbydes. Udvalget er enig i, at substitutions- og imitationsproduk­
ter ikke bør have samme varebetegnelse som de ægte 
mejeriprodukter. 
Særlige bemærkninger 
Udvalget tilslutter sig principperne i artiklerne i forslaget 
til forordning, men har følgende bemærkninger: 
Artikel 1.1. 
Forordningen må på ingen måde være til hinder for den 
fortsatte opretholdelse af kvaliteten i de enkelte produk­
ter, f.eks. de forskellige ostetyper. 
Artikel 2.1. 
Udvalget er enig i, at når et mejeriprodukt tilsættes som 
ingrediens i et levnedsmiddel, skal en sådan ingrediens 
være i overensstemmelse med de benævnelser, der fore­
kommer i bilaget. F.eks. skal smørkage indeholder smør, 
således som det defineres i bilaget. 
Artikel 2.3. 
Da den foreslåede forordning ikke træder i kraft pr. 
1. maj 1984, bør de pågældende betegnelser foreligge 
senest 12 måneder efter forordningens vedtagelse. 
Vanskeligheden ved at bede medlemsstaterne »tilsende 
Kommissionen en liste over de produkter, som de på deres 
område anser for at opfylde de i stk. 2 angivne betingel­
ser«, ligger i, at benævnelserne ikke automatisk anerken­
des af andre medlemsstater. Kommissionen bør derfor 
udarbejde en liste over produkter, som anses for at falde 
ind under artikel 2.3. Alle medlemsstaterne bør ligeledes 
anerkende, at visse produkter på listerne ikke falder inden 
for forordningens anvendelsesområde. 
Benævnelser 
Mælk 
Definitionen af mælk bør underinddeles i to katego­
rier: 
19. 11. 84 De Europæiske Fællesskabers Tidende Nr. C 307/23 
i) mælk fra køer benævnes mælk i overensstemmelse 
med de specifikke definitioner i artikel 3 i forordning 
(EØF)nr. 1411/71; 
ii) mælk fra bøfler, får, geder eller andre pattedyr 
benævnes bøffelmælk, fåremælk, gedemælk eller 
mælk fra det andet pattedyr, hvorfra den stammer. 
Når et mælkeprodukt er afledt af bøffel-, fåre- eller 
gedemælk eller mælk fra et andet pattedyr, bør dette 
fremgå af benævnelsen på dette produkt. 
Mælkepulver 
Definitionen ændres til følgende: 
»Produkt i pulverform fremstillet ved elimination af 
vandindholdet i mælken, således som de for tiden anvend­
te teknikker samt hensynet til markedskravene muliggør 
det. (De for tiden anvendte tørreteknikker for mælk 
muliggør ikke fuldtstændig elimination af vandind­
holdet). Dette er i overensstemmelse med direktiv 
76/118/EØF, for så vidt angår mælkepulver«. 
Vallepulver, flødepulver og kærnemælkspulver 
Definitionen af disse produkter bør afpasses efter den 
ændrede definition af mælkepulver, således at der tages 
højde for, at de for tiden anvendte tørreteknikker for 
valle, smør og kærnemælk ikke muliggør fuldstændig 
elimination af vandindholdet. Dette er i overensstemmel­
se med direktiv 76/118/EØF, for så vidt angår flødepul­
ver. Definitionerne bør også indeholde benævnelsen 
»produkt i pulverform« frem for benævnelsen »produkt i 
fast form«. 
Smør 
Der bør i definitionen af smør tages højde for eksistensen 
af saltet smør. Definitionen bør derfor udvides til følgen­
de: 
»Produkt, der udelukkende fremstilles af mælk eller 
fløde, og som fremtræder som en fast og formbar 
emulsion af typen vand i fedtstof, og som indeholder 
mindst 82 % mælkefedt for usaltet smør og mindst 80 % 
mælkefedt for smør med mere end 0,1 %, men højst 3 % 
Bruxelles, den 26. september 1984. tilsat salt. Når smør indeholder mere end 3 % tilsat salt, 
kan mindsteindholdet af mælkefedt falde til 78 %, for så 
vidt som den procent, mælkefedtet ligger under 80%, 
ikke er højere end den procent, med hvilken saltindholdet 
overstiger de 3%.« 
Ost 
Den foreslåede definition er for restriktiv, da den ikke 
tillader, at kærnemælk eller mælkepulver eller andre 
stoffer, der fremstilles på grundlag af mælk, indgår i 
fremstillingen af ost; definitionen tillader muligvis heller 
ikke anvendelsen af ny teknologi som f.eks. ultrafiltre­
ring. Definitionen i FAO/WHO's levnedsmiddelkodeks 
bør vedtages. Denne lyder som følger: 
a) ved koagulering af mælk, skummetmælk, letmælk, 
fløde, vallefløde eller kærnemælk eller en hvilken som 
helst kombination af disse stoffer via indvirkningen af 
et mælkekoagulerende enzym og ved delvis at afdræ­
ne den valle, der fremkommer af en sådan koagule­
ring, 
eller 
b) ved fremstillingsteknikker, der indebærer koagule­
ring af mælk og/eller stoffer fremstillet på grundlag 
af mælk, som giver et slutprodukt med samme 
væsentlige fysiske, kemiske og organoleptiske karak­
teristika, som det under a) definerede produkt. 
Forarbejdet ost 
(Skal indføjes efter definitionen på ost og før definitionen 
på myseost i Kommissionens forslag). 
»Produkt fremstillet af ost ved emulgering gennem var­
mebehandling og tilsætning af emulgeringssalte«. 
Koaguleret mælk, fermenteret mælk (yoghurt osv.) 
For at yoghurt skal kunne falde ind under benævnelsen, 
bør definitionen affattes således: 
»påvirkning af syre, . . . enzymer, gær eller andre bakte­
riekulturer eller tilsætning af løbe.« 
Francis CEYRAC 
Formand for 
Det økonomiske og sociale Udvalg